รองนายกรัฐมนตรี ตั้งเป้าภายในปี 2563 ประเทศไทยติดอันดับ 1 ใน 20 ของการจัดอันดับความยากง่ายในการประกอบธุรกิจ
รองนายกรัฐมนตรี ตั้งเป้าภายในปี 2563 ประเทศไทยติดอันดับ 1 ใน 20 ของการจัดอันดับความยากง่ายในการประกอบธุรกิจนายสมคิด จาตุศรีพิทักษ์ รองนายกรัฐมนตรี ประชุมการรายงานผลการดำเนินการตามแนวทางการปรับปรุงสภาพแวดล้อมสำหรับการประกอบธุรกิจในประเทศไทยของธนาคารโลก หรือ Doing Business โดยมีนายอุตตม สาวนายน รัฐมนตรีว่าการกระทรวงการคลัง พร้อมด้วยนายปกรณ์ นิลประพันธ์ เลขาธิการสำนักงานคณะกรรมการพัฒนาระบบราชการ หรือ ก.พ.ร และผู้แทนหน่วยงานที่เกี่ยวข้องร่วมประชุม ถึงผลสำรวจการจัดอันดับความยากง่ายในการประกอบธุรกิจ หรือ Doing Business 2020 ของธนาคารโลก ประเทศไทยมีอันดับภาพรวมดีขึ้น 6 อันดับ โดยปี 2020 อยู่อันดับที่ 21 จากเดิมปี 2019 อยู่อันดับที่ 27 ว่า ธนาคารโลกได้แสดงความยินดีกับไทยที่สามารถขยับผลการจัดอันดับ Doing Business 2020 ด้านการเริ่มต้นธุรกิจสูงขึ้ จาก 92.30 เป็น 92.40 มาอยู่ในอันดับที่ 21 ซึ่งดีขึ้นถึง 6 อันดับ ทั้งนี้แสดงให้เห็นว่าประเทศไทยเป็นนักเรียนเกรด A พร้อมทั้งตั้งเป้าหมายภายในปี 2563 ผลการจัดอันดับ Doing Business จากธนาคารโลกของไทยต้องติด 1 ใน 20 ดังนั้นอนาคตข้างหน้าจึงไม่ใช่เรื่องง่ายที่จะพัฒนาให้ดีขึ้นแต่เชื่อว่ายังมีหลายปัจจัยที่สามารถพัฒนาได้ เช่น การค้าระหว่างประเทศ จึงมอบหมายให้สำนักงาน ก.พ.ร เร่งสื่อสารสร้างความเข้าใจกับคนไทยให้เห็นถึงความสำคัญของ Doing Business เพื่อให้ประชาชนเกิดความร่วมมือ หากไทยสามารถลดปัญหาอุปสรรค กฎระเบียบให้มีประสิทธิภาพก็จะเป็นปัจจัยสำคัญที่นักลงทุนนำมาประกอบธุรกิจ เพราะจะส่งผลให้เกิดความคล่องตัวในการทำธุรกิจ เศรษฐกิจไทยจะดีขึ้น